
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/34/2024 3824201948 19. 07. 2024 Mgr. Marianna Hašková ECLI:SK:OSPD:2024:3824201948.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mg. Mariannou Haškovou, v právnej veci manželky: A. B., nar. XX.XX.XXXX, t. č. bytom C., D. E. XX, právne zastúpenej Acta legal s.r.o., IČO: 54 560 349, so sídlom Bratislava, Drobného č. 27, proti manželovi: F. B., nar. XX.XX.XXXX, bytom C., G. H. E. XX, právne zastúpeného Advokátska kancelária OLŠOVSKÝ, spol. s r.o., IČO: 50 595 652, so sídlom Prievidza, G. Švéniho č. 6, o rozvod manželstva a úpravu rodičovských práv a povinností k maloletým deťom: I. B., nar. XX.XX.XXXX a J. B., nar. XX.XX.XXXX, bytom C., G. H. E. XX, zastúpené Úradom práce, sociálnych vecí a rodiny Prievidza ako kolíznym opatrovníkom, na čas po rozvode, takto rozhodol: I. Súd manželstvo A. B., F. H., nar. XX.XX.XXXX a F. B., nar. XX.XX.XXXX, uzavreté dňa 12.07.2019 v Lehote pod Vtáčnikom zapísané v knihe manželstiev Matričného úradu Lehota pod Vtáčnikom, vo zväzku 3 ročník 2019 na strane 212 pod poradovým číslom 10 r o z v á d z a. II. Súd s ch v a ľ u j e rodičovskú dohodu: Maloletý I. B., nar. XX.XX.XXXX a maloletá J. B., nar. XX.XX.XXXX, sa z v e r u j ú na čas po rozvode do striedavej osobnej starostlivosti matky A. B., nar. XX.XX.XXXX a otca F. B., nar. XX.XX.XXXX s tým, že matka je oprávnená a povinná zabezpečovať osobnú starostlivosť o maloletého Lea a o maloletú Zoe v čase od nedele v párnom týždni od 16.00 hod do nedele v nepárnom týždni do 16.00 hod a v párnom týždni v utorok v čase od 16.30 hod do 18.30 hod a štvrtok v čase od 17.30 hod do 19.30 hod a otec je oprávnený a povinný zabezpečovať osobnú starostlivosť o maloletého Lea a maloletú Zoe v čase od nedele v nepárnom týždni od 16.00 hod do nedele v párnom týždni do 16.00 hod a v nepárnom týždni v utorok v čase od 16.30 hod do 18.30 hod a štvrtok v čase od 17.30 hod do 19.30 hod s tým, že miestom prevzatia a odovzdania maloletých detí je pred bytom toho z rodičov, u ktorého sa osobná starostlivosť končí. Obaja rodičia sú oprávnení maloletého Lea a maloletú Zoe zastupovať a spravovať ich majetok v bežných veciach. Rodič, ktorý maloleté deti Lea a Zoe odovzdáva do starostlivosti druhého rodiča, je povinný informovať druhého rodiča o zdravotnom stave maloletých detí. Otec F. B., nar. XX.XX.XXXX, sa z a v ä z u j e prispievať na výživu maloletého I. B., nar. XX.XX.XXXX sumou 250,- eur mesačne a na výživu maloletej J. B., nar. XX.XX.XXXX sumou 250,- eur mesačne s účinnosťou od právoplatnosti rozhodnutia naďalej, ktoré je povinný platiť vždy do 15. dňa v mesiaci, ktorý predchádza mesiacu, za ktoré sa výživné poskytuje k rukám matky. Matka bude poberateľkou rodinných prídavkov a daňového bonusu. III. Žiaden z účastníkov n e m á nárok na náhradu trov konania. odôvodnenie:
1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP. Podľa § 27 ods. l Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

